Umenie byť ŽENOU
Umenie byť ženou je konferencia určená všetkým ženám. Prináša inšpiráciu, vytvára prostredie, ktoré reprezentuje silu ženy a jej odhodlanie byť šťastnou. Prostredníctvom programu a samotných prednášok konferencie prináša ženám nie len nové znalosti a skúsenosti od prednášajúcich, ale taktiež možnosť zažiť relax a pohodu." Okrem toho, že E-ženy sú tento rok mediálnym partnerom konferencie, ktorá sa koná 06.04.2019 v Bratislave, sú aj jej súčasťou v rade prednášajúcich. Predstavia sa Mirka Bartošová a Gabi Revická. Kliknite.
Slovakia Going Zero Waste
Aj tento rok sme sa rozhodli mediálne podporiť konferenciu o tom, ako sa dá žiť bez odpadu - Slovakia Going Zero Waste. Jej druhý ročník sa koná 07.04.2019 v Starej tržnici v Bratislave. Konferencia má za cieľ nasmerovať Slovensko k udržateľnejšiemu spôsobu fungovania a zníženiu množstva vyprodukovaného odpadu, k čomu môže prispieť každý z nás. Na konferencii vystúpi 12 rečníkov v štyroch tematických blokoch, ktoré predstavujú celkový prierez problematikou.
Budeme sa veľmi tešiť, ak sa s vami stretneme - pre E-ženy je vstupné opäť výhodnejšie. Kliknite
Therapy festival
Potravinové intolerancie sa stávajú súčasťou nášho života. Bezlepkovo a bezlaktózovo variť je pre niekoho problém, ale pre našu Zuzku Frešo je to výzva. Touto témou vás prevedie na 1.ročníku Therapy festivalu – festivalu zdravia, krásy, životného štýlu a ezoteriky v Bratislave 17 - 18. mája 2019, ktorého mediálnym partnerom sú aj E-ženy. Počas prednášky sa dozviete o tom, čo je raw vegan strava a akým spôsobom sa dá hravo zvládnuť vo všedné dni. Kliknite
Pozývame vás na Anti-prokrastinačný workshop do Vílova
,,Niekedy mám naozaj problém byť len offline a dokončiť texty, na ktorých pracujem," tvrdí Gabi Revická. Preto vymyslela komorný, anti-prokrastinačný workshop. V minulosti sa ho zúčastňovali nielen autori rukopisov, ale aj iní ľudia, ktorí len jednoducho chceli zdieľať rovnaký tvorivý priestor a odísť s pocitom spokojnosti, že si predsa len vyhradili čas na tvorenie. Máte rovnaký problém? Prijmite naše pozvanie do kúzelného Vílova - vznikajúceho sídla E-žien. Na určitý čas si vypneme mobilné telefóny aby sme sa vedeli sústrediť na tvorbu. Tvoriť budeme v čase od 9tej hodiny ráno do 17tej popoludní. Veríme, že vzájomne podporíme svoju kreativitu. Kliknite
Tvorivé STVORY v jednej STORY
Hneď tri E-žienky sa predstavia na tomto seminári o zdraví, zdravom stravovaní, harmónii tela aj duše, na ktorý vás pozývame 12.05.2019 do Zvolena. Spolu s ďalšími spíkerkami oslovia Zuzka Almáši Koreňová, Dáška Polievková a Žanetka Hrubá všetkých – ženy aj mužov, ktorí potrebujú motiváciu pre realizovanie svojich osobných zmien v oblasti zdravia, vzťahov, práce. Každá z nich je odborníčka vo svojej oblasti a dosahuje v nej skvelé výsledky so svojimi klientami. Zo seminára si odnesiete skvelé informácie, kontakty a v neposlednom rade jedinečný, inšpirujúci zážitok. Kliknite
Ako si založiť "cestovku"
Ak si chcete založiť cestovnú kanceláriu alebo cestovnú agentúru alebo snívate svoj "cestovkársky" sen, ponúkame vám účasť na workshope Gabi Revickej. Za posledné roky dopomohla vzniku desiatkam cestoviek :)
Na workshope sa dozviete, ako rýchlo sa dá podnikať v cestovnom ruchu, ako riešiť legislatívne podmienky, niečo o ekológii, ako spojiť cestovanie a podnikanie a či je váš sen o cestovaní limitovaní vekom :) Termín prispôsobíme prvým prihláseným. Kliknite
Chcete nás podporiť?
Viete na aké účely použijeme vaše príspevky, ktoré dostaneme prostredníctvom 2% z daní?
Na vzdelávacie aktivity pre všetkých, ktorí uvažujú o podnikaní. Aj malé podnikanie je podnikanie a je cestou k slobode, ale i k zodpovednosti.
V rámci novo-pripravovaného projektu Vílovo - pobytové semináre v prírode, vám ďakujeme za podporu. Kliknite
Články a rozhovory na našom blogu
Pôvodne plánoval študovať psychiatriu, nakoniec vyhrala túžba robiť osvetu prevencii a zameranie internistu. Po štúdiu konvenčnej medicíny v Prahe a pár rokoch praxe pokračoval štúdiom alternatívnej medicíny v Londýne, Rakúsku, Novom Mexiku a Indii. Liečebné metódy kombinuje a využíva najmä pri liečbe chronických ochorení.
"O: Máte pocit, že holistický prístup začína byť akceptovaný aj zo strany konvenčných lekárov?
Práve naopak, lebo špecializácia sa zväčšuje a každý špecialista sa venuje len symptómov, ktoré patria do jeho oblasti. Gastroenterológ sa venuje tráviacemu traktu, očný lekár očiam a tieto symptómy nedávajú dokopy."